Zeci de de articole de încălțăminte au fost confiscate după o acțiune de verificare la magazine din Aiud, Sebeș și Blaj. Polițiștii din Alba au dat amenzi de peste 20.000 de lei.
Potrivit IPJ Alba, acțiunea a fost derulată în 2 mai, de către polițiștii Serviciului de Investigare a Criminalității Economice. S-a verificat modul de realizare a comerțului cu produse alimentare și nealimentare în municipiile Aiud, Sebeș și Blaj.
În cadrul acțiunii, au fost controlați 14 agenți economici. Au fost constatate șase abateri de natură contravențională, care au fost sancționate cu amenzi în valoare de 24.000 de lei. Ca și măsură complementară, a fost confiscată suma de 956 de lei.
Zeci de de articole de încălțăminte indisponibilizate
A fost constatată o infracțiune la Legea 84/1998 privind mărcile și indicațiile geografice. Au fost indisponibilizate bunuri în valoare de 3.000 de lei, constând în 32 de articole vestimentare (încălțăminte).
Dintre sancțiuni:
- 5 au fost aplicate la O.G. 28 din 1999 privind obligativitatea agenților economici de a utiliza aparate de marcat electronice fiscale
- una la Legea 154 din 2014 pentru stabilirea unor măsuri de reglementare a pieței produselor din sectorul agricol.
Controalele la comercianți vor continua.
Urmăriți Alba24.ro și pe Google News
Dacă ți-a plăcut articolul: